স্কুলের গণ্ডি পেরিয়ে কলেজে পা দিতেই মাদকাসক্ত হয়ে পড়ে অনেক ছাত্রছাত্রী। কিন্তু এইবার লজেন্সের বেশে স্কুলের ভিতরে ঢুকে পড়ল এই মাদকযুক্ত লজেন্স। এই লজেন্সের নাম স্ট্রবেরি কুইক বলে জানা গিয়েছে। 

এই বিষয়ে অন্যান্য খবর

এই খাবারটি তো খেয়েছেন, কিন্তু এর রহস্য জানেন কি


নারকোটিক্স কন্ট্রোল ব্যুরো-র সূত্রে জানা গিয়েছে যে, এই লজেন্সগুলির মধ্যে মেশানো থাকছে ওফিএম নামক এক ড্রাগ। যার ফলে এই লজেন্স খাওয়ার সঙ্গে সঙ্গে শিশুরা সারাদিন ঝিমিয়ে থাকছে। ইতিমধ্যেই এই লজেন্স খেয়ে মুম্বই ও বেঙ্গালুরুর বেশ কয়েকজন স্কুল পড়ুয়া অসুস্থ হয়ে হাসপাতালে ভর্তি। তবে আশঙ্কা করা হচ্ছে যে বাংলাতেও ছড়িয়ে পড়তে পারে এই মাদক মেশানো লজেন্স। 
এই লজেন্সগুলি বিভিন্ন রংয়ের হয় বলে জানা গিয়েছে। আর এই জন্যই রংবেরংয়ের লজেন্সগুলি দেখে আকৃষ্ট হয়ে পড়ছে শিশুরা। মূলত স্ট্রবেরি ফ্লেভারেই তৈরি হয়েছে এই লজেন্সগুলি। লজেন্সগুলিতে স্ট্রবেরির গন্ধও রয়েছে। স্ট্রবেরি ছাড়াও, কোলা এবং চকোলেট ফ্লেভারেও ছড়িয়ে পড়ছে এই লজেন্স। 
তবে কারা বা কে এই ধরনের লজেন্স বাজারে ছড়িয়ে দিচ্ছে সেই ব্যাপারে খোঁজ চলাচ্ছে তদন্তকারী সংস্থা। এই ধরনের লজেন্স স্কুলে স্কুলে ছড়িয়ে পড়ার ফলে পড়ুয়াদের অভিভাবকরাও আতঙ্কে ভুগছে। এই ব্যপারে সোশ্যাল মিডিয়ায় একটি পোস্টের মাধ্যমে মানুষকে সচেতন করা হচ্ছে।